|  |  |  |
| --- | --- | --- |
|  SIA “Rīgas veselības centrs” līguma | Nr. | \_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_līguma | Nr. | \_\_\_\_\_\_\_\_\_\_\_\_\_ |

**Pirkuma – pārdevuma līgums**

|  |  |
| --- | --- |
| Rīgā | Dokumenta datums\*  |

**SIA “Rīgas veselības centrs”**,reģ. Nr. 50103807561 (turpmāk – Pārdevējs), kuru uz statūtu pamata pārstāv valdes priekšsēdētāja **Skaidrīte Vasaraudze** un valdes locekle **Dagnija Vilnīte**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_ (turpmāk – Pircējs), kuru uz \_\_\_\_\_\_\_pamata pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

katra puse atsevišķi un abas puses kopā turpmāk tekstā sauktas arī – Puse(-s), apzinādamies savas darbības juridisko nozīmi un sekas, pamatojoties uz Pasūtītāja rīkoto pārdošanu par brīvo cenu SIA “Rīgas veselības centrs” īpašumā esošajai kustamai mantai, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, noslēdz šādu pirkuma - pārdevuma līgumu (turpmāk – Līgums):

* + - 1. **Līguma priekšmets**
	1. Pircējs pērk, bet Pārdevējs pārdod \_\_\_\_\_\_\_\_\_\_\_\_\_ (turpmāk – Prece), saskaņā ar šī Līguma noteikumiem.
	2. Pircējam ir zināms Preces stāvoklis un viņam nav tiesības Līguma darbības laikā, kā arī pēc tā izvirzīt pret Pārdevēju jebkādas pretenzijas, kas saistītas ar Preces tehnisko stāvokli.
	3. Precei ir šāda komplektācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
1. **Līguma darbības termiņš**
	1. Līgums stājas spēkā ar tā parakstīšanas brīdi.
	2. Līgums ir spēkā līdz Pušu saistību pilnīgai izpildei.
2. **Cena un norēķinu kārtība**
	1. Preces cena ir \_\_\_\_\_\_\_\_\_ (\_\_\_\_\_\_\_\_ *euro*) un pievienotās vērtības nodoklis 21%, kas kopā ir \_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_ *euro*).
	2. Pircējs samaksā Pārdevējam maksu par Preci 7 (septiņu) dienu laikā no Līguma noslēgšanas brīža.
	3. Par maksāšanas datumu uzskatāms maksājuma saņemšanas datums Pārdevēja norēķinu kontā.
3. **Preces pieņemšanas un nodošanas kārtība**
	1. Pārdevējs Preci nodod Pircējam tā atrašanās vietā \_\_\_\_\_\_\_\_\_\_\_\_\_\_\_\_, Pusēm parakstot pieņemšanas un nodošanas aktu.
	2. Pircējs Preci transportē pats saviem spēkiem un līdzekļiem.
	3. Pirms ierašanās uz Preces pieņemšanu Pircējam ir jāpiesakās pie Pārdevēja pilnvarotās personas: \_\_\_\_\_\_\_\_\_\_\_\_\_\_\_\_\_\_\_, kurai ir tiesības parakstīt pieņemšanas un nodošanas aktu Pārdevēja vārdā.
	4. Pieņemot Preci, Pircējam jāuzrāda Pārdevēja pilnvarotajai personai pirkuma samaksu apliecinošs dokuments.
	5. Pircējam jāpieņem Prece 3 (trīs) dienu laikā no samaksas veikšanas brīža.
4. **Pušu atbildība**
	1. Par Preces pieņemšanas termiņa neievērošanu Pārdevējam ir tiesības prasīt no Pircēja līgumsodu 1% (viens procents) apmērā no Preces cenas par katru nokavējuma dienu, bet ne vairāk kā 10% no līguma kopsummas. Līgumsoda samaksa neatbrīvo Pircēju no līgumsaistību izpildes.
	2. Ja Pircējs kavē Preces pieņemšanu vairāk par 15 (piecpadsmit) dienām, Pārdevējam ir tiesības vienpusēji izbeigt Līgumu.
	3. Pārdevējs nodrošina Preces nodošanu bez vilcināšanās. Ja Preces nodošana aizkavējas Pārdevēja vainas dēļ, Pircējs ir atbrīvots no 5.1.apakšpunktā minētā atbildības pienākuma un Pārdevējs uzņemas risku par Preces bojājumiem vai pilnīgu bojāeju.
5. **Nepārvarama vara**
	1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
	2. Puses nav pakļautas zaudējumu atlīdzībai vai Līguma atcēlumam saistību izpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgi Puse ir nokavējusi saistību izpildi.
	3. Ja izceļas nepārvaramas varas situācija, Pircējs nekavējoties rakstiski paziņo Pārdevēju par šādiem apstākļiem, to cēloņiem un paredzamo ilgumu. Ja Pircējs rakstiski nav norādījis savādāk, Pircējam ir jāturpina pildīt savas saistības saskaņā ar Līgumu tādā apmērā, kādā to nav ierobežojusi nepārvaramas varas apstākļi.
	4. Jebkurai no pusēm ir jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu dēļ.
	5. Ja nepārvaramas varas apstākļi pastāv ilgāk par 30 (trīsdesmit) dienām, puses var vienoties par Līguma darbības apturēšanu vai pārtraukšanu un tādā gadījumā Pārdevējam ir tiesības saņemt norēķinu par faktiski veikto preces piegādi, kas tiek fiksēti ar Pušu saistību aktu.
	6. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu.
6. **Citi Līguma noteikumi**
	1. Jebkuras izmaiņas šī līguma noteikumos ir spēkā tikai tad, ja tās būs noformētas rakstiski un parakstīs abas līgumslēdzējas Puses.
	2. Pušu domstarpības, kas rodas līguma izpildes gaitā, tiek izskatītas, Pusēm savstarpēji vienojoties, bet, ja Puses nevar vienoties, strīdus izšķir Latvijas Republikas tiesa.
	3. Šī līguma izpildes mērķu nodrošināšanai:
		1. Līdzēji ir atbildīgi par abpusēju iesniegto personas datu iegūšanas un nodošanas tiesisko pamatu, kā arī ievēro citas prasības attiecībā uz personas datu apstrādi;
		2. Līdzēji piekrīt, ka to iesniegtie personas dati vai citi dati var tikt izmantoti pakalpojuma sniegšanai un saņemšanai, tai skaitā elektroniskai saziņai, kā arī normatīvajos aktos noteiktajos gadījumos nodoti trešajām personām.
	4. Pušu juridisko adrešu un banku rekvizītu nomaiņas gadījumā Puses apņemas par to viena otru brīdināt piecu dienu laikā.
	5. Šis Līgums ar ir sagatavots elektroniski un parakstīts ar drošu elektronisko parakstu, kas satur laika zīmogu.
7. **Pušu rekvizīti**

**Pārdevējs: Pircējs:**

|  |  |
| --- | --- |
|  |  |
| **SIA “Rīgas veselības centrs”**Reģ. Nr. 50103807561Spulgas iela 24, Rīga, LV-1058E-pasts: rvc@rigasveseliba.lvBanka: AS “SEB Banka”Kods: UNLALV2XKonts: LV13UNLA0050022263669 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Skaidrīte Vasaraudze \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Dagnija Vilnīte |  |